Nxumalo sê die enigste aansoek wat vir die perseel ontvang is, was vir grondverskuiwingswerk, nie vir geboue nie. Dié aansoeke is in Mei afgekeur. Toe die munisipaliteit ontdek dat daar konstruksie op die perseel plaasvind, is inspekteurs ontbied en die saak is na die hof.
Nxumalo sê die perseel kon nie vir 24 uur lank elke dag deur polisiebeamptes dopgehou word nie. “Die maatskappy het nie voorkeurbehandeling gekry nie.”
Die stad sal sy regsgeding voortsit om ŉ hofbevel te bekom om alle bouwerk by die perseel te staak. Die betrokke partye sal ook vervolg word en hulle sal aangekla word indien hulle ŉ misdryf gepleeg het.
Khubeka sê hy kan nie tans meer inligting bekend maak nie, aangesien die ondersoek nog aan die gang is.